การรถไฟแห่งประเทศไทย ยังคงคุมเข้มมาตรการความปลอดภัยในการเดินทาง และการคัดกรองผู้โดยสารแม้จะประกาศงดเดินขบวนรถไปแล้วถึง 194 ขบวน
การรถไฟแห่งประเทศไทย ยังคงคุมเข้มมาตรการความปลอดภัยในการเดินทาง และการคัดกรองผู้โดยสารแม้จะประกาศงดเดินขบวนรถไปแล้วถึง 194 ขบวนนายวรวุฒิ มาลา รักษาการในตำแหน่งผู้ว่าการรถไฟแห่งประเทศไทย เปิดเผยว่า หลังจากรัฐบาลประกาศให้เลื่อนวันหยุดเทศกาลสงกรานต์ ประจำปี 2563 ออกไปก่อน เพื่อหลีกเลี่ยงการเดินทางในช่วงที่มีการแพร่ระบาดของโรคโควิด-19 การรถไฟฯ จึงได้ประกาศงดเดินขบวนรถพิเศษช่วยการโดยสารช่วงเทศกาลสงกรานต์ จำนวน 12 ขบวน และขบวนรถโดยสารในเส้นต่างๆ ทั่วประเทศรวมทั้งสิ้น 194 ขบวน จากขบวนรถเชิงพาณิชย์ให้บริการทั้งหมด จำนวน 236 ขบวน คงเหลือให้บริการ 42 ขบวน หรือคิดเป็นร้อยละ 18.1 ส่งผลให้บรรยากาศการเดินทางของผู้โดยสารบริเวณสถานีกรุงเทพ หรือหัวลำโพง มีจำนวนผู้โดยสารน้อยลง โดยเมื่อวันที่ 13 เมษายนที่ผ่านมามีผู้โดยสารเดินทางเฉลี่ยประมาณ 5,000 คน ซึ่งส่วนใหญ่เป็นกลุ่มคนทำงานประจำอย่างไรก็ตาม แม้ภาพรวมการเดินทางจะลดลง เนื่องจากมีมาตรการคุมเข้มในพื้นที่หลายจังหวัดและงดจัดกิจกรรมสงกรานต์ จึงทำให้ประชาชนไม่มีการเดินทาง ยกเว้นกลุ่มคนทำงานประจำ หรือผู้ที่มีความความจำเป็นในการเดินทางข้ามจังหวัดเท่านั้น ในส่วนของขบวนรถที่ยังคงมีให้บริการ การรถไฟฯ ได้คุมเข้มมาตรการความปลอดภัยในการเดินทาง โดยเน้นย้ำให้พนักงานและผู้ใช้โดยสารปฏิบัติตามมาตรการป้องกันและควบคุมการติดเชื้อ และมาตรการคัดกรองผู้โดยสารทั้งก่อนและหลังการเดินทางตามสถานีต่างๆ ทั่วไปประเทศ มาตรการ Social Distancing กับขบวนรถโดยสารเชิงพาณิชย์ หรือขบวนรถที่มีการสำรองที่นั่ง โดยการจำกัดการขายตั๋ว เพื่อให้มีระยะห่างที่ปลอดภัยต่อการแพร่กระจายเชื้อในขบวนรถไฟ การสวมหน้ากากอนามัยและใช้เจลหน้ามืออย่างถูกต้อง